
Iepirkumam ar ID Nr. PIPC 2026/19

(PROJEKTS)
PAKALPOJUMU LĪGUMS
BŪVUZRAUDZĪBAI JŪRMALAS VALSTSPILSĒTAS STADIONA “SLOKA” 1. KĀRTAS BŪVDARBIEM 

[bookmark: _Hlk173749915]Līguma datums ir pēdējā pievienotā droša elektroniskā paraksta un tā laika zīmoga datums

Jūrmalas valstspilsētas administrācija, reģistrācijas Nr. 90000056357, (turpmāk – Pasūtītājs) kuras vārdā saskaņā ar Jūrmalas domes 2023. gada 25. maija saistošajiem noteikumiem Nr. 8 “Jūrmalas valstspilsētas pašvaldības nolikums” un Jūrmalas domes 2021. gada 16. decembra nolikumu Nr. 31 “Jūrmalas valstspilsētas administrācijas nolikums” rīkojas Jūrmalas valstspilsētas pašvaldības izpilddirektors Edgars Stobovs, no vienas puses, un 
_______________, reģistrācijas Nr. ___________, (turpmāk – Izpildītājs) kuras vārdā saskaņā ar statūtiem rīkojas tās __________ ______________, no otras puses (turpmāk katrs atsevišķi vai abi kopā saukti arī Puse/-es), pamatojoties uz Publisko iepirkumu likumu un iepirkuma ar identifikācijas Nr. PIPC 2026/19 (turpmāk – iepirkums) rezultātiem, noslēdz šādu līgumu (turpmāk – Līgums):

1. LĪGUMĀ LIETOTIE TERMINI 
1.1. apakšuzņēmēju saraksts – Līguma 2. pielikuma “Tehniskais piedāvājums” 1. tabula “Informācija par Pretendenta un tā piedāvāto apakšuzņēmēju un apakšuzņēmēju apakšuzņēmēju paredzamo darbu apjomu”;
1.2. atbildīgais būvuzraugs – Līguma 3.1.2. apakšpunktā norādītais Izpildītāja norīkotais atbildīgais būvuzraugs;
1.3. BIS – Būvniecības informācijas sistēma;
1.4. būvdarbi – būvprojekta realizācijai veicamie būvdarbi – Jūrmalas valstspilsētas stadiona “Sloka” 1. kārtas pārbūves darbi;
1.5. būvdarbu līgums – starp būvuzņēmēju un Pasūtītāju 202_. gada __. ________ noslēgtais Būvdarbu līgums Nr. _______;
1.6. būvnormatīvi – Būvniecības likums, Ministru kabineta 2014.gada 19.augusta noteikumi Nr.500 “Vispārīgie būvnoteikumi”, Ministru kabineta 2003.gada 25.februāra noteikumi Nr.92 “Darba aizsardzības prasības, veicot būvdarbus” un citi būvniecību regulējošie normatīvajiem akti, standarti un labās prakses principi;
1.7. būvprojekts – SIA “BM-Projekts” (reģistrācijas Nr. 40103196966) 2023. gadā izstrādātā Jūrmalas valstspilsētas stadiona “Sloka” būvniecības ieceres dokumentācija un SIA “BC Projects” (reģistrācijas Nr. 40103771224) 2024. gadā izstrādātās izmaiņas būvprojektā;
1.8. būvuzņēmējs – _____________ (reģistrācijas Nr. ____________);
1.9. Darbi – būvuzraudzība Jūrmalas valstspilsētas stadionā “Sloka” 1. kārtas būvdarbiem;
1.10. Darbu nodošanas–pieņemšanas akts – akts, ar ko Izpildītājs nodod un Pasūtītājs pieņem kvalitatīvi izpildītus Darbus;
1.11. defekts – ikviens būvuzņēmēja veikto būvdarbu kvalitātes trūkums, kas radies būvdarbu laikā (konstatēts pēc attiecīgo būvdarbu vai jebkuras to daļas pieņemšanas) vai būvdarbu garantijas termiņa laikā un saskaņā ar normatīvajiem aktiem būvniecības jomā vai atbilstoši būvdarbu līguma noteikumiem ir būvuzņēmēja atbildība; par defektiem ir uzskatāmi arī būvdarbu izpildes aktā vai būvdarbu līgumā noteiktajā Būvdarbu nodošanas–pieņemšanas aktā vai Darbu nodošanas–pieņemšanas aktā neatbilstoši norādīti būvdarbu apjomi vai būvdarbu izmaksas;
1.12. grafiks – būvdarbu līguma izpildes kalendārais grafiks, ko sagatavo būvuzņēmējs un kurā ir norādīti būvdarbu līgumā noteikto darbu plānotie uzsākšanas un pabeigšanas datumi, darbu izpildes termiņi nedēļu griezumā, darbu izpildē iesaistītie speciālisti, apakšuzņēmēji un plānotais darbinieku skaits Objektā; būvuzņēmējs grafiku sagatavo un atbildīgajam būvuzraugam un Pasūtītājam saskaņošanai iesniedz 10 (desmit) darbdienu laikā pēc paziņojuma par Darbu uzsākšanu saņemšanas; būvuzņēmēja sagatavoto grafiku (sākotnējo un aktualizēto grafiku) ne vēlāk kā 5 (piecu) darbdienu laikā no dokumenta saņemšanas izvērtē un saskaņo atbildīgais būvuzraugs; atbildīgā būvuzrauga un Pasūtītāja saskaņots grafiks (sākotnējais un aktualizētais grafiks) kļūst par Līguma neatņemamu sastāvdaļu, Pusēm neslēdzot atsevišķu vienošanos par grozījumiem Līgumā;
1.13. līgumcena – Līguma 5.1. punktā norādītā kopējā samaksa par Līguma saistību izpildi;
1.14. Līgums – šī Līguma teksts ar visiem tā pielikumiem, tai skaitā ar visiem iespējamajiem Līguma teksta un tā pielikumu grozījumiem, papildinājumiem un izmaiņām;
1.15. Objekts  –  Jūrmalas valstspilsētas stadions “Sloka”, Skolas ielā 5, Jūrmalā;
1.16. Pasūtītāja pārstāvis – Līguma 11.1.1. apakšpunktā norādītais Pasūtītāja pārstāvis;
1.17. Paziņojums – Pasūtītāja sagatavots rakstisks paziņojums par Līguma saistību jeb Darbu uzsākšanu, kurā ir norādīts konkrēts Darbu uzsākšanas datums un kuru Pasūtītājs Izpildītājam nosūta pēc Līguma 2.2. punktā noteikto nosacījumu izpildes. 
1.18. PVN – pievienotās vērtības nodoklis;
1.19. speciālistu saraksts – Līguma 2. pielikuma “Tehniskais piedāvājums” 2. tabula “Informācija par Pretendenta, apakšuzņēmēju un apakšuzņēmēju darbiniekiem un speciālistiem, kas tiks iesaistīti Līguma izpildē”;
1.20. zaudējumi – personas darbības vai bezdarbības rezultātā citai personai nodarīts mantiski novērtējams kaitējums, tai skaitā jebkāds mantas samazinājums, zudums vai bojājums, kā arī peļņas atrāvums, papildu izdevumi vai citas mantiski novērtējamas tiesību aizskāruma sekas.

2. LĪGUMA PRIEKŠMETS
2.1. Pasūtītājs uzdod un Izpildītājs apņemas veikt Darbus Objektā saskaņā ar būvprojektu, būvdarbu līgumu, grafiku, būvnormatīviem, Līgumu, Līguma 1. pielikumu – Tehniskajām specifikācijām, 2. pielikumu – Tehnisko piedāvājumu un 3. pielikumu – Finanšu piedāvājumu.
2.2. Izpildītājs Darbus uzsāk ar datumu, kāds norādīts Paziņojumā. Pasūtītājs nosūta Paziņojumu Izpildītājam pēc tam, kad Pašvaldību aizņēmumu un galvojumu kontroles un pārraudzības padome ir pieņēmusi lēmumu par valsts budžeta aizdevuma piešķiršanu līdzfinansējuma nodrošināšanai Jūrmalas valstspilsētas administrācijas investīciju projekta “Jūrmalas stadiona “Sloka” attīstība” īstenošanai vai Jūrmalas dome ir pieņēmusi lēmumu par investīciju projekta īstenošanai nepieciešamā finansējuma nodrošināšanu esošo Jūrmalas valstspilsētas pašvaldības budžeta finanšu resursu ietvaros bez aizdevuma daļas. Ja 6 (sešu) mēnešu laikā no Līguma spēkā stāšanās dienas Pasūtītājs Izpildītājam nav nosūtījis Paziņojumu un Puses nav savstarpēji rakstiski vienojušās par Paziņojuma nosūtīšanas termiņa pagarinājumu, Līgums bez jebkādu papildus formalitāšu veikšanas un zaudējumu atlīdzināšanas jebkurai no pusēm, zaudē spēku nākamajā dienā pēc 6 (sešu) mēnešu termiņa beigu datuma.
2.3. Izpildītājs apņemas veikt Darbus no Paziņojumā norādītā Darbu uzsākšanas datuma līdz Objekta pieņemšanai ekspluatācijā (saņemta atzīme par būvdarbu pabeigšanu), ievērojot starp būvuzņēmēju un Pasūtītāju noslēgto būvdarbu līgumu un grafiku (orientējoši 6 (sešu) mēnešu laikā).
2.4. Ja Līguma izpildes laikā tiks pieņemts normatīvais akts vai trešās personas lēmums, saskaņā ar kuru tiks pagarināts kopējais Projekta īstenošanas termiņš, Pasūtītājam objektīvu iemeslu dēļ ir tiesības pagarināt Darbu izpildes termiņu, ņemot vērā attiecīgajā dokumentā paredzēto kopējo Projekta īstenošanas termiņa pagarinājumu.
[bookmark: _Toc421106368]
3. PUŠU SAISTĪBAS
3.1. Izpildītāja saistības:
3.1.1. nodrošināt Līguma izpildi ar nepieciešamajiem materiāliem, iekārtām, transportu, mehānismiem un darbaspēku;
3.1.2. Darbu veikšanai norīkot atbildīgo būvuzraugu __________ (sertifikāta Nr. __________);  
3.1.3. nodrošināt nepārtrauktu Darbu izpildi, sākot no Paziņojumā norādītā datuma līdz akta par Objekta pieņemšanu ekspluatācijā reģistrēšanai BIS atbilstoši grafikā noteiktajam;
3.1.4. ievietot BIS visu ar Darbu izpildi saistīto dokumentāciju;
3.1.5. ne vēlāk kā 5 (piecu) darbdienu laikā pēc Līguma 2.2. punktā noteikta Paziņojuma saņemšanas iesniegt BIS atbildīgā būvuzrauga sagatavotu būvuzraudzības plānu un citus Izpildītāja dokumentus, kas nepieciešami atzīmes par būvdarbu uzsākšanas nosacījumu izpildi saņemšanai būvatļaujā;
3.1.6. nodrošināt atbildīgā būvuzrauga un speciālistu sarakstā norādīto pilnvērtīgu un nepārtrauktu dalību Darbu izpildē, tai skaitā nodrošināt speciālistu klātbūtni segto darbu, nozīmīgo konstrukciju, kā arī ugunsdrošībai nozīmīgo inženiertehnisko sistēmu izbūves un pieņemšanas laikā; nodrošināt atbildīgā būvuzrauga klātbūtni Objektā vismaz 3 (trīs) reizes nedēļā un būvuzņēmēja izpildīto būvdarbu pieņemšanā;
3.1.7. pārstāvēt Pasūtītāja intereses būvniecības procesā un attiecībās ar būvniecības dalībniekiem, kā arī sniegt konsultācijas un atzinumus Pasūtītājam par būvuzņēmēja un citu būvniecības dalībnieku sagatavoto dokumentu un pausto pieprasījumu atbilstību būvnormatīviem;
3.1.8. nodrošināt, ka būvdarbu izpilde tiek veikta atbilstoši būvprojektā un būvnormatīvos noteiktajam; nekavējoties, bet ne vēlāk kā 3 (trīs) darbdienu laikā, rakstiski informēt Pasūtītāja pārstāvi, ja tiek konstatētas patvaļīgas atkāpes no būvprojekta, kā arī būvnormatīvu neizpilde vai nepienācīga izpilde;
3.1.9. nodrošināt, ka atbildīgais būvuzraugs kontrolē būvprojektā veicamo izmaiņu risinājumu izstrādes un saskaņošanas procesu, nodrošinot, ka atbildīgā būvuzrauga parakstītajā būvdarbu izpilddokumentācijā un būvdarbu izpildes aktos tiek iekļauti būvdarbi, kas atbilst aktuālajiem, BIS ievietotajiem, Pasūtītāja saskaņotajiem būvprojekta risinājumiem un faktiskajai situācijai dabā;
3.1.10. nodrošināt, ka pirms Darbu uzsākšanas speciālistu sarakstā norādītie būvuzraugi rūpīgi iepazīstas ar būvdarbu līguma nosacījumiem un Darbu izpildes laikā nodrošina būvdarbu līguma nosacījumu izpildes kontroli; nekavējoties, bet ne vēlāk kā 3 (trīs) darbdienu laikā, rakstiski informēt Pasūtītāja pārstāvi, ja tiek konstatēta būvdarbu līguma nosacījumu neizpilde vai nepienācīga izpilde; 
3.1.11. nodrošināt, ka būvdarbu izpildē tiek iesaistīti būvdarbu līgumā noteiktajā kārtībā Pasūtītāja saskaņoti apakšuzņēmēji un būvspeciālisti; nekavējoties, bet ne vēlāk kā 3 (trīs) darbdienu laikā, rakstiski informēt Pasūtītāja pārstāvi, ja tiek konstatēta Pasūtītāja nesaskaņota apakšuzņēmēja un/vai būvspeciālista dalība būvdarbu izpildē; 
3.1.12. pilnvērtīgi un savlaicīgi izskatīt būvuzņēmēja sagatavoto dokumentāciju atbilstoši Tehniskajās specifikācijās noteiktajai kārtībai un termiņiem, kā arī nodrošināt, ka atbildīgais būvuzraugs saskaņo tikai tos dokumentus, kas sagatavoti saskaņā ar būvdarbu līguma un būvnormatīvu nosacījumiem;
3.1.13. veikt Objekta foto un video fiksāciju visos būvdarbu etapos un posmos un uzņemtos foto/video materiālus pievienot būvdarbu izpilddokumentācijai; ja nepieciešams, nodrošināt foto un video materiālu hronoloģisku un strukturētu pieejamību Pasūtītājam un citiem būvniecības dalībniekiem;
3.1.14. nodrošināt, ka atbildīgais būvuzraugs organizē, vada un protokolē būvsapulces, kurās piedalās Pasūtītāja, Izpildītāja, būvuzņēmēja un citu pieaicināto būvniecības dalībnieku pārstāvji; nodrošināt, ka būvsapulču protokoli tiek sagatavoti un nosūtīti visiem to dalībniekiem ne vēlāk kā 2 (divu) darbdienu laikā pēc būvsapulces norises, kā arī nodrošināt būvsapulcēs pieņemto lēmumu savlaicīgu un pilnvērtīgu izpildi;
3.1.15. nodrošināt, ka atbildīgais būvuzraugs veic būvdarbu izpildes uzraudzību atbilstoši grafikā noteiktajam; konstatējot grafikā norādīto termiņu kavējumu ilgāku kā par 5 (piecām) darbdienām, 1 (vienas) darbdienas laikā rakstiski informēt Pasūtītāja pārstāvi un būvuzņēmēju, pieprasot būvuzņēmējam nekavējoties sagatavot un iesniegt saskaņošanai būvniecības dalībniekiem aktualizētu grafiku;
3.1.16. nodrošināt, ka Objektā tiek ievesti un būvdarbu izpildē tiek izmantoti tikai tie materiāli, izņemot montāžas palīgmateriālus, kas norādīti atbildīgā būvuzrauga un Pasūtītāja pārstāvja saskaņotajās materiālu apstiprināšanas formās vai materiālu nomaiņas formās; nepieļaut Pasūtītāja nesaskaņotu materiālu iestrādi Objektā; 
3.1.17. veikt regulāru (iknedēļas) būvdarbu izpildes kontroli Objektā, tostarp dokumentēt būvuzņēmēja faktiski veiktos darbus; veikt kontrolmērījumus un sagatavot nepieciešamos mērījumu protokolus, kā arī pārbaudīt būvdarbu darbu apjomu un kvalitāti; par konstatētajām neatbilstībām vai defektiem sastādīt aktus un nekavējoties rakstiski informēt Pasūtītāja pārstāvi;
3.1.18. nodrošināt, ka Darbu izpildes laikā atbildīgais būvuzraugs veic regulārus ierakstus būvdarbu žurnālā un regulāru būvdarbu žurnālā ierakstīto norādījumu izpildes kontroli; rakstiski informēt Pasūtītāja pārstāvi par būvdarbu žurnālā ierakstīto norādījumu izpildes kavējumiem;
3.1.19. nodrošināt atbildīgā būvuzrauga un citu speciālistu sarakstā norādīto būvuzraugu dalību būvuzņēmēja organizētajās veikto būvdarbu kvalitātes pārbaudēs un veikto būvdarbu pieņemšanā, izpildot Ministru kabineta 2017. gada 9. maija noteikumos Nr.253 “Atsevišķu inženierbūvju noteikumi” noteiktos veikto būvdarbu pieņemšanas nosacījumus;
3.1.20. nekavējoties, taču ne vēlāk kā 2 (divu) darbdienu laikā, rakstiski informēt Pasūtītāja pārstāvi par Objektā konstatētu situāciju, kas apdraud, var apdraudēt vai negatīvi ietekmēt darba drošību, būvdarbu izpildes kvalitāti, būvdarbu izpildes termiņus un/vai izmaksas;
3.1.21. nodrošināt, ka atbildīgais būvuzraugs un citi speciālistu sarakstā norādītie būvuzraugi ierodas Objektā Pasūtītāja pārstāvja, būvuzņēmēja, būvinspektora vai citas atbildīgās institūcijas amatpersonas uzaicinājumā norādītajā datumā un laikā;
3.1.22. nodrošināt, ka nekavējoties, taču ne vēlāk kā 3 (trīs) darbdienu laikā tiek sagatavota un sniegta visa Izpildītāja atbildībā esošā informācija un dokumenti, kas norādīti Pasūtītāja pārstāvja, būvinspektora vai citas atbildīgās institūcijas amatpersonas pieprasījumā;
3.1.23. pārbaudīt būvuzņēmēja sagatavoto Objekta nodošanai ekspluatācijā nepieciešamo dokumentu atbilstību būvnormatīviem, būvvaldes vai citu atbildīgo institūciju amatpersonu izvirzītajiem nosacījumiem; nepieļaut neatbilstošu dokumentu saskaņošanu BIS un iesniegšanu Pasūtītājam un būvinspektoram;
3.1.24. sagatavot pārskatu par būvuzraudzības plāna izpildi un iesniegt to būvniecības procesa dalībniekiem Tehnisko specifikāciju noteiktajā kārtībā; minēto pārskatu pievienot BIS ne vēlāk kā 2 (divu) darbdienu laikā no apliecinājuma par būves gatavību ekspluatācijai saņemšanas;
3.1.25. nodrošināt atbildīgā būvuzrauga saskaņotajā atlikto būvdarbu sarakstā un/vai būvdarbu defektu aktā norādīto darbu izpildes, tai skaitā termiņu, uzraudzību, izpildīto darbu apjomu un kvalitātes pārbaudes, nepieciešamo dokumentu sagatavošanu, izskatīšanu un parakstīšanu;
3.1.26. nodrošināt būvuzraudzībā sertificētu speciālistu dalību Objekta apsekošanā būvdarbu garantijas laika garantijas periodā un Objektā konstatēto defektu aktu sastādīšanā; nodrošināt defektu aktā norādīto defektu novēršanas uzraudzību, tai skaitā termiņu uzraudzību, izpildīto darbu apjomu un kvalitātes pārbaudes, nepieciešamo dokumentu sagatavošanu, izskatīšanu un parakstīšanu;
3.1.27. ne vēlāk kā 3 (trīs) darbdienu laikā no Pasūtītāja pieprasījuma saņemšanas dienas, sniegt rakstisku atskaiti Pasūtītājam par Darbu izpildes progresu;
3.1.28. pieprasīt no Pasūtītāja visu Pasūtītāja rīcībā esošo informāciju, kas nepieciešama kvalitatīvai Darbu izpildei Līgumā noteiktajā termiņā un apjomā;
3.1.29. ar Darbu nodošanas–pieņemšanas aktu nodot Pasūtītājam kvalitatīvi, atbilstoši Līguma noteikumiem, tai skaitā Tehnisko specifikāciju noteikumiem, izpildītus Darbus; 
3.1.30. nodrošināt, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi, kā arī pēc Pasūtītāja pieprasījuma Pasūtītāja noteiktajā termiņā iesniegt dokumentus un informāciju, kas apliecina minēto prasību izpildi.
3.2. [bookmark: _Toc421106370]Pasūtītāja saistības:
3.2.1. nosūtīt Izpildītājam Līguma 2.2. punktā noteikto Paziņojumu;
3.2.2. pēc Paziņojuma nosūtīšanas nodrošināt Izpildītājam piekļuvi Objekta lietai BIS;
3.2.3. nodot Izpildītājam visu Pasūtītāja rīcībā esošo informāciju, kas nepieciešama kvalitatīvai Darbu izpildei Līgumā un Tehniskajās specifikācijās noteiktajā termiņā un apjomā;
3.2.4. ar Darbu nodošanas–pieņemšanas aktu pieņemt no Izpildītāja kvalitatīvi, atbilstoši Līguma noteikumiem, tai skaitā Tehnisko specifikāciju noteikumiem, izpildītus Darbus;
3.2.5. veikt Līgumā paredzētos maksājumus;
3.2.6. Pasūtītāja pārstāvis ir tiesīgs dot Izpildītajam norādījumus Līguma noteikumu un Tehnisko specifikāciju noteikumu pilnvērtīgai un kvalitatīvai izpildei.

4. DARBU NODOŠANAS–PIEŅEMŠANAS KĀRTĪBA
4.1. Pēc Darbu pabeigšanas (akta par Objekta pieņemšanu ekspluatācijā reģistrēšanas BIS) Izpildītājs sagatavo un iesniedz Pasūtītājam Darbu nodošanas–pieņemšanas aktu, ko saskaņo Pasūtītāja pārstāvis un paraksta Puses.
4.2. No Pasūtītāja puses Darbu nodošanas–pieņemšanas aktu paraksta Jūrmalas valstspilsētas pašvaldības izpilddirektors. 
4.3. Izpildītājs Darbu nodošanas–pieņemšanas aktu var sagatavot un parakstīt elektroniski, ievērojot Latvijas Republikas normatīvajos aktos noteiktās prasības, ietverot atsauci uz Līgumu un nosūtot Pasūtītājam uz tā oficiālo elektronisko adresi _DEFAULT@90000056357.
4.4. Ja Pasūtītājs 10 (desmit) darbdienu laikā no Darbu nodošanas–pieņemšanas akta saņemšanas izvirza pamatotas pretenzijas par izpildīto Darbu atbilstību Līguma un/vai Tehniskos specifikāciju noteikumiem, tad Pasūtītājs ir tiesīgs neparakstīt Darbu nodošanas–pieņemšanas aktu. Izpildītājam nekavējoties, bet ne vēlāk kā 5 (piecu) darbdienu laikā no Pasūtītāja iebildumu vai pretenzijas saņemšanas vai Pasūtītāja norādītajā termiņā, ir jānovērš pieļautās neatbilstības un neprecizitātes, nepieciešamības gadījumā, Pasūtītājam iesniedzot precizētu Darbu nodošanas–pieņemšanas aktu.

5. LĪGUMCENA UN NORĒĶINU KĀRTĪBA
5.1. Par savlaicīgi un kvalitatīvi izpildītiem Darbiem Pasūtītājs maksā Izpildītājam līgumcenu saskaņā ar Finanšu piedāvājumu _______ EUR (_______ euro, __ centi) apmērā, neieskaitot PVN. 
5.2. Pasūtītājs veic samaksu Izpildītājam par pienācīgi izpildītiem Darbiem 20 (divdesmit) darbdienu laikā pēc Darbu nodošanas–pieņemšanas akta abpusējas parakstīšanas un Izpildītāja rēķina saņemšanas. 
5.3. Līgumcenā ietverti visi nodokļi, izņemot PVN, un nodevas, kā arī visi iespējamie Izpildītāja izdevumi, kas nepieciešami Izpildītāja saistību izpildei Līguma ietvaros. PVN samaksa tiek veikta Latvijas Republikas normatīvajos aktos noteiktajā kārtībā 
5.4. Pasūtītājs, rakstiski informējot Izpildītāju, ir tiesīgs par nepienācīgu Izpildītāja saistību izpildi:
5.4.1. aizturēt Līgumā paredzētos maksājumus līdz dienai, kad Izpildītājs ir novērsis Līguma izpildē konstatētos pārkāpumus;
5.4.2. ieturēt no Līgumā paredzētajiem maksājumiem Līguma 9.5. punktā noteikto līgumsodu;
5.4.3. ieturēt no Līgumā paredzētajiem maksājumiem Pasūtītājam radītos zaudējumus par nepamatoti veiktu būvdarbu apmaksu gadījumā, kad Darbu izpildes laikā tiek konstatēts, ka atbildīgā būvuzrauga parakstītajā būvdarbu izpildes aktā iekļautie būvdarbu apjomi ir lielāki nekā dabā uzmērītie vai atbildīgā būvuzrauga parakstītajā būvdarbu izpilddokumentācijā norādītie; 
5.5. Ja tiek noteikts būvdarbu tehnoloģiskais pārtraukums vai iestājas būvdarbu dīkstāve, būvdarbu un Darbu izpilde tiek apturēta, un attiecīgajā laikposmā Darbi netiek veikti, kā arī netiek veikti norēķini ar Izpildītāju. Būvdarbu un Darbu izpilde tiek pārtraukta datumā, kas norādīts aktā par tehnoloģisko pārtraukumu, ko paraksta būvuzņēmēja atbildīgais būvdarbu vadītājs un atbildīgais autoruzraugs, Pasūtītāja pārstāvis un atbildīgais būvuzraugs. Būvdarbu un Darbu izpilde tiek atsākta datumā, kas norādīts aktā par būvdarbu atsākšanu, ko paraksta būvuzņēmēja atbildīgais būvdarbu vadītājs un atbildīgais autoruzraugs, Pasūtītāja pārstāvis un atbildīgais būvuzraugs.
5.6. Ja Objekta būvdarbu tehnoloģiskā pārtraukuma vai būvdarbu dīkstāves gadījumā tiek pagarināts Objekta būvdarbu termiņš, tad Darbu izpildes termiņš tiek pagarināts par tik dienām, cik nepieciešamas Objekta būvdarbu izpildes pabeigšanai atbilstoši atbildīgā būvuzrauga un Pasūtītāja saskaņotajā, aktuālajā grafikā norādītajam, nepārsniedzot kopējo būvdarbu tehnoloģiskā pārtraukuma vai būvdarbu dīkstāves dienu skaitu. Šādā gadījumā Līguma izpildes termiņš un līgumcena tiek saglabāta nemainīga un grozījumi Līgumā netiek veikti.
5.7. [bookmark: _Hlk198566857]Ja Objekta būvdarbu un Darbu izpilde tiek pārtraukta uz nenoteiktu laiku vai Līgums tiek izbeigts pirms tajā noteikto saistību izpildes, tad Puses sastāda aktu par Izpildītāja faktiski veiktajiem Darbiem, fiksējot tajā Izpildītāja faktiski veikto Darbu apjomu, kas tiek noteikts Darbu līgumcenu dalot ar grafikā noteikto mēnešu dienu skaitu un reizinot ar Izpildītāja faktiski veikto Darbu izpildes dienu skaitu. Akta pielikumā Izpildītājam ir jāpievieno tā atbildīgā būvuzrauga sagatavots un parakstīts pārskats par veikto Darbu izpildi jeb pārskats par būvuzraudzības plāna izpildi. Pasūtītājs aktu paraksta Līguma 4.4. punktā noteiktajā kārtībā un, 20 (divdesmit) darbdienu laikā pēc akta abpusējas parakstīšanas un atbilstoša Izpildītāja rēķina saņemšanas, samaksā Izpildītājam par faktiski veiktajiem, Pasūtītāja neapmaksātajiem Darbiem. Veicot Izpildītāja rēķina apmaksu Pasūtītājs ir tiesīgs ieturēt Līguma 9.5. punktā noteikto līgumsodu un Līguma 5.4.3. apakšpunktā minētos Pasūtītājam radītos zaudējumus par nepamatoti veiktu būvdarbu apmaksu.
5.8. Izpildītājs izraksta rēķinu pēc attiecīgā Darbu nodošanas–pieņemšanas akta abpusējas parakstīšanas. Izpildītājs rēķinus sagatavo strukturētā elektroniskā formātā (e-rēķins) atbilstoši Eiropas Savienības standartam LVS EN 16931-1:2017, rēķinā ietverot atsauci uz Līgumu, un nosūta Pasūtītājam uz tā oficiālās elektroniskās adreses (e-adreses) apakšadresi EINVOICE@90000056357 (XML formātā, papildus pievienojot rēķina PDF datni), vai izmantojot Unifiedpost e-rēķinu platformu. Pasūtītājam nav pienākums maksāt rēķinus, kas nav iesniegti saskaņā ar šajā punktā noteiktajiem nosacījumiem.
5.9. Samaksa tiek veikta ar bankas pārskaitījumu uz Izpildītāja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).

6. LĪGUMSAISTĪBU NODROŠINĀJUMS
6.1. Izpildītājam ir jānodrošina Līguma izpildē norīkotā atbildīgā būvuzrauga būvspeciālista profesionālās civiltiesiskās atbildības apdrošināšana sākot no Paziņojumā norādītā Darbu uzsākšanas datuma līdz Objekta būvdarbu garantijas laika garantijas termiņa beigām jeb datumam, kāds norādīts BIS reģistrētajā aktā par Objekta pieņemšanu ekspluatācijā, atbilstoši Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajam.
6.2. Izpildītājs 10 (desmit) darbdienu laikā no Paziņojuma saņemšanas dienas iesniedz Pasūtītājam Līguma izpildē norīkotā atbildīgā būvuzrauga būvspeciālista profesionālās civiltiesiskās atbildības apdrošināšanas faktu apliecinošus dokumentus.
6.3. Izpildītājs 5 (piecu) darbdienu laikā pēc Līguma izpildē norīkotā atbildīgā būvuzrauga būvspeciālista profesionālās civiltiesiskās atbildības apdrošināšanas aktualizēšanas dienas iesniedz Pasūtītājam apdrošināšanas faktu apliecinošos dokumentus.

7. APAKŠUZŅĒMĒJU UN PERSONĀLA NOMAIŅAS UN PIESAISTES KĀRTĪBA
Izpildītājam ir pienākums saskaņot ar Pasūtītāju iepirkumā Izpildītāja iesniegtajā piedāvājumā norādītā personāla un apakšuzņēmēju nomaiņu un papildu apakšuzņēmēju iesaistīšanu Līguma izpildē. Pasūtītājs pieņem lēmumu atļaut vai atteikt lūgtās izmaiņas, ievērojot arī Publisko iepirkumu likuma 62. pantā noteiktos ierobežojumus, ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, un par to rakstiski informē Izpildītāju.

8. FIZISKO PERSONU DATU APSTRĀDES NOTEIKUMI
8.1. Puses patstāvīgi  kā atsevišķi pārziņi nodrošina to darbības atbilstību normatīvo aktu prasībām un nodrošina, ka Līguma izpildes ietvaros apstrādātajiem fiziskas personas datiem (turpmāk – personas dati) var piekļūt tikai tie darbinieki, kuri ir iesaistīti Līguma izpildē. Puses nekavējoties paziņo otrai Pusei informāciju saistībā ar iespējamiem personas datu aizsardzības pārkāpumiem, ja tas var ietekmēt arī otru Pusi, kā arī sadarbojas, savstarpēji apmainoties ar informāciju, kas var palīdzēt izmeklēt vai ziņot par iespējamiem personas datu aizsardzības pārkāpumiem.
8.2. Puses vienojas, ka Līguma izpildes ietvaros var rasties nepieciešamība savstarpēji apmainīties ar personas datiem, piemēram, Pušu pārstāvju vai kontaktpersonu informācija. Otrai Pusei personas dati tiek nodoti Līguma ietvaros, lai nodrošinātu Līguma kvalitatīvu izpildi.
8.3. Puses vienojas, ka vispārējais atbildības sadalījuma princips Pušu starpā attiecībā uz jebkādiem uzliktiem administratīvajiem sodiem vai personas datu subjektu prasībām saskaņā ar Līguma nosacījumiem ir balstīts uz principu, kur katra attiecīgā Puse pilda savus normatīvajos aktos un Līgumā noteiktos pienākumus. Tādējādi visus piemērotos administratīvos sodus vai pieprasītos zaudējumus sedz tā Puse, kura nav pildījusi savus noteiktos pienākumus.
8.4. Parakstot Līgumu, Izpildītājs apliecina, ka ir iepazinies ar Pasūtītāja Personas datu aizsardzības politiku, kas pieejama Pasūtītāja tīmekļa vietnē https://www.jurmala.lv/lv/personas-datu-aizsardzibas-politika, kā arī ir informēts, ka šī politika var tikt vienpusēji mainīta no Pasūtītāja puses.

9. PUŠU ATBILDĪBA UN STRĪDU RISINĀŠANAS KĀRTĪBA
9.1. Izpildītājs atbild par izpildīto Darbu atbilstību visām Līgumā, Tehniskajās specifikācijās un būvnormatīvos noteiktām tehniskām, sanitārām, vides aizsardzības, ugunsdrošības un citām prasībām.
9.2. Ja Darbu izpilde neatbilst Līgumā, tai skaitā Tehniskajās specifikācijās izvirzītajiem nosacījumiem un/vai būvnormatīvos noteiktajām prasībām, Izpildītājam nekavējoties, par saviem līdzekļiem, ir jānovērš pieļautās kļūdas, nepilnības un neprecizitātes. Pasūtītājs maksā Izpildītājam tikai par tiem Darbiem, kas ir pienācīgi izpildīti.
9.3. Risku par Līgumā neparedzētām piegādēm un darbiem, kas nepieciešami Līguma pilnīgai izpildei, uzņemas Izpildītājs, tai skaitā neparedzēto darbu izmaksas, kas nav iekļautas līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Līguma priekšmeta arī tad, ja tās nav tieši norādītas Līgumā.
9.4. [bookmark: _Hlk173748727]Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 20 (divdesmit) darbdienu laikā no paziņojuma saņemšanas dienas.
9.5. Ja Izpildītājs nepienācīgi pilda Līgumā paredzētās saistības, Pasūtītājs ir tiesīgs Izpildītājam piemērot līgumsodu 1 % (viena procenta) apmērā no līgumcenas par katru pārkāpuma dienu, bet ne vairāk kā 10 % (desmit procentus) no līgumcenas. 
9.6. Ja Izpildītājs kavē Darbu izpildi, Pasūtītājs ir tiesīgs Izpildītājam piemērot līgumsodu 1 % (viena procenta) apmērā no attiecīgo Darbu summas par katru pārkāpuma dienu, bet ne vairāk kā 10 % (desmit procentus) no attiecīgo Darbu summas. 
9.7. Ja kompetentā iestāde (Konkurences padome) par iepirkumu konstatē aizliegtu vienošanos un Izpildītāja dalību šajā kartelī, Izpildītājs kompensē Pasūtītājam šī pārkāpuma rezultātā zaudētā atbalsta (piemērotās finanšu korekcijas) apmēru projektā, kurā tiek attiecinātas iepirkuma izmaksas. 
9.8. Jebkura maksājuma, kas izriet no Līguma samaksas kavējuma gadījumā, samaksu nesaņēmusī Puse ir tiesīga piemērot otrai Pusei nokavējuma procentus 1 % (viena procenta) apmērā no kavētā maksājuma summas par katru kavējuma dienu, bet ne vairāk kā 10 % (desmit procentus) no kavētā maksājuma summas.
9.9. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem.
9.10. Ja Izpildītājs nespēj veikt Darbus Līgumā un/vai Tehniskajās specifikācijās noteiktajā kārtībā vai termiņā, Pasūtītājam ir iebildumi par Darbu izpildes kvalitāti vai to atbilstību Līguma un/vai Tehnisko specifikāciju noteikumiem un, pēc Pasūtītāja pretenzijas saņemšanas, Izpildītājs atsakās vai nespēj veikt konstatēto neatbilstību novēršanu Pasūtītāja pretenzijā norādītajā termiņā un apjomā, tad Pasūtītājs ir tiesīgs attiecīgos Darbus nodot izpildei trešajai personai. Šādā gadījumā Izpildītājs sedz Pasūtītājam visus radušos zaudējumus. Šajā punktā minētie apstākļi neatbrīvo Izpildītāju no pārējo Līgumā noteikto saistību izpildes un nedod tiesības Izpildītājam vienpusēji atkāpties no Līguma izpildes.
9.11. [bookmark: _Hlk171952453][bookmark: _Hlk173748989]Puses savlaicīgi apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties, bet ne ilgāk kā 2 (divu) darbdienu laikā, ziņo viena otrai par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt Līgumā noteikto saistību izpildi, kā arī par nepieciešamām darbībām apstākļu novēršanai.
9.12. Puses ne Līguma izpildes laikā, ne pēc Līguma izbeigšanas nedrīkst izpaust otras Puses konfidenciālo informāciju, kas Pusei kļuvusi zināma sakarā ar Līguma izpildi, izņemot, ja šāda informācijas izpaušana notiek ar otras Puses piekrišanu vai atbilstoši normatīvajos aktos noteiktam pienākumam. Konfidenciālās informācijas neizpaušanas saistības ir spēkā neierobežotu laiku, neskatoties uz Līguma izbeigšanu.
9.13. Visus ar Līgumu saistītos strīdus un domstarpības Puses risina savstarpēju pārrunu ceļā. Ja saprātīgā termiņā nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.

10. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA
10.1. [bookmark: _Hlk173749023]Līgums stājas spēkā pēc tā abpusējas parakstīšanas un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
10.2. Līgumu var papildināt, grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
10.3. Līguma 2.2. punktā noteiktais Paziņojuma izsniegšanas termiņš var tikt pagarināts no Pasūtītāja neatkarīgu apstākļu dēļ, pamatojoties uz Pasūtītāja rakstisku skaidrojumu, par laika periodu, kāds nepieciešams Pasūtītājam Līguma 2.2. punktā minēto nosacījumu izpildei, starp Pusēm noslēdzot vienošanos par grozījumiem Līgumā.
10.4. Gadījumā, kad Objekta būvdarbu apjoms tiek palielināts, tad:
10.4.1. ja palielinājums nepārsniedz 10 % (desmit procentus) no Objekta būvdarbu līguma līgumcenas, attiecīgi palielinās Darbu apjoms, neveicot grozījumus Līgumā un nemainīgu saglabājot Līguma 5.1. punktā noteikto līgumcenu;
10.4.2. ja palielinājums pārsniedz 10 % (desmit procentus) no Objekta būvdarbu līguma līgumcenas, tiek veikti grozījumi Līgumā, Līguma 5.1. punktā noteikto līgumcenu palielinot proporcionāli būvdarbu apjoma pieaugumam.
10.5. Ja Objekta būvdarbu izpildes termiņš (grafikā noteiktais mēnešu skaits), neskaitot būvdarbu tehnoloģiskā pārtraukuma un būvdarbu dīkstāves laiku, tiek pagarināts līdz 60 (sešdesmit) kalendāra dienām no sākotnēji grafikā noteiktā būvdarbu izpildes termiņa, attiecīgi tiek pagarināts Darbu izpildes termiņš, par to neparedzot papildu samaksu Izpildītājam.
10.6. Ja Objekta būvdarbu izpildes termiņš (grafikā noteiktais mēnešu skaits), neskaitot būvdarbu tehnoloģiskā pārtraukuma un būvdarbu dīkstāves laiku, tiek pagarināts vairāk kā par 60 (sešdesmit) kalendāra dienām no sākotnēji grafikā noteiktā būvdarbu izpildes termiņa, tad tiek veikti šādi grozījumi Līgumā ar šādiem nosacījumiem:
10.6.1. Darbu izpildes termiņu pagarinot par tik dienām, par cik tiek pagarināts būvdarbu līguma izpildes termiņš, atbilstoši atbildīgā būvuzrauga un Pasūtītāja saskaņotajā, aktuālajā grafikā noteiktajam;
10.6.2. Līguma 5.1. punktā noteikto līgumcenu palielinot par vērtību, kas iegūta, līgumcenu dalot ar sākotnēji grafikā noteikto Darbu izpildes mēnešu dienu skaitu un reizinot ar Līguma izpildes termiņa pagarinājumā noteikto Darbu izpildes mēnešu dienu skaitu un Līguma 10.5. punktā noteikto 60 (sešdesmit) kalendāra dienu starpību; par Līguma 10.5. punktā noteiktajām 60 (sešdesmit) kalendāra dienām papildu samaksa Izpildītājam netiek veikta.
10.7. Ja Objekta būvdarbu un Darbu izpilde, no Izpildītāja neatkarīgu iemeslu dēļ, tiek pārtraukta uz nenoteiktu laiku, tad, pirms būvdarbu atsākšanas Objektā, Puses var rakstiski vienoties par Darbu izpildes turpināšanu, slēdzot vienošanos par grozījumiem Līgumā un:
10.7.1. Darbu izpildes termiņu pagarinot par tik dienām, cik papildu nepieciešamas Objekta būvdarbu pabeigšanai un tiek noteiktas no Pasūtītāja saskaņotajā, aktuālajā grafikā norādīto Objekta būvdarbu izpildes mēnešu dienu skaita atņemot sākotnēji grafikā noteikto Darbu izpildes mēnešu dienu skaitu un Līguma 5.7. punktā minētajā aktā norādīto Izpildītāja faktiski veikto Darbu izpildes dienu skaita starpību; 
10.7.2. Līguma 5.1. punktā noteikto līgumcenu palielinot par vērtību, kas iegūta līgumcenu dalot ar sākotnēji grafikā noteikto Darbu izpildes mēnešu dienu skaitu un reizinot ar Līgumā 10.7.1. apakšpunktā noteikto Darbu izpildes papildu dienu skaitu.
10.8. Ja Līguma izpildes laikā spēkā stājas izmaiņas būvnormatīvu nosacījumos vai spēkā stājas jauni būvnormatīvi, kas paredz izmaiņas Līguma noteikumos un/vai Tehnisko specifikāciju noteikumos, tad, slēdzot vienošanos par grozījumiem Līgumā, tiek aktualizēti Līguma noteikumi un/vai Tehnisko specifikāciju noteikumi, atbilstoši spēkā esošajos būvnormatīvos noteiktajam.
10.9. Pasūtītājs ir tiesīgs vienpusēji atkāpties un izbeigt Līgumu pirms tajā noteikto saistību izpildes, neatlīdzinot Izpildītājam nekādus zaudējumus, nosūtot par to Izpildītājam rakstisku paziņojumu, kurā norāda Līguma izbeigšanas dienu, šādos gadījumos:
10.9.1. Izpildītājs nepienācīgi pilda savas Līgumā noteiktās saistības un pēc Pasūtītāja brīdinājuma saņemšanas Pasūtītāja norādītajā termiņā nav novērsis konstatēto Līgumā noteikto saistību neizpildi vai turpina tās nepildīt;
10.9.2. Izpildītājs pārkāpj kādu no Līguma noteikumiem, un pēc Pasūtītāja brīdinājuma saņemšanas, Pasūtītāja brīdinājumā norādītajā termiņā, nav novērsis konstatēto Līguma noteiktumu pārkāpumu, un šāds pārkāpums pēc Pasūtītāja viedokļa var būtiski ietekmēt Izpildītāja spējas pildīt Līgumā noteiktās saistības;
10.9.3. notiek jebkāds gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Izpildītāja komercdarbību, aktīviem, darbību vai finansiālo stāvokli, kas iespaido Izpildītāja spēju izpildīt saistības saskaņā ar Līgumu;
10.9.4. ir uzsākts Izpildītāja maksātnespējas vai likvidācijas process;
10.9.5. ja Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
10.9.6. Līgumā noteiktajā kārtībā ir nepieciešams palielināt Līguma 5.1. punktā noteikto līgumcenu un Pasūtītāja budžetā nav pieejami finanšu resursi līgumcenas vērtības palielinājuma finansēšanai;
10.9.7. Objekta būvdarbu un Darbu izpilde no Izpildītāja neatkarīgu iemeslu dēļ tiek pārtraukta uz nenoteiktu laiku, un pirms būvdarbu atsākšanas Objektā Puses nav noslēgušas Līguma 10.7. punktā noteikto vienošanos par grozījumiem Līgumā;
10.9.8. ja Pasūtītājs konstatē, ka Līguma izpildē izmantotas Krievijas Federācijas vai Baltkrievijas Republikas izcelsmes preces vai pakalpojumi, vai Izpildītājs pēc Pasūtītāja pieprasījuma Pasūtītāja noteiktajā termiņā neiesniedz dokumentus un informāciju, kas apliecina Līguma izpildē izmantoto preču un pakalpojumu izcelsmi.
10.10. [bookmark: _Hlk173749336]Izpildītājs ir tiesīgs vienpusēji atkāpties un izbeigt Līgumu pirms tajā noteikto saistību izpildes, par to 10 (desmit) darbdienas iepriekš rakstiski paziņojot Pasūtītājam, ja Pasūtītājs nepamatoti kavē Līgumā noteikto maksājumu veikšanas termiņu vismaz 20 (divdesmit) darbdienas un Pasūtītājs norēķinu nav veicis 10 (desmit) darbdienu laikā no Izpildītāja pretenzijas nosūtīšanas dienas Pasūtītājam.
10.11. Ja Pasūtītājs izbeidz Līgumu saskaņā ar 10.9. punktu vai Izpildītājs vienpusēji atkāpjas un izbeidz Līgumu pirms tajā noteikto saistību izpildes, Līgums tiek uzskatīts par izbeigtu datumā, kāds norādīts iepriekš nosūtītā attiecīgās Puses paziņojumā. Šādā gadījumā Izpildītājs:
10.11.1. 5 (piecu) darbdienu laikā pēc Pasūtītāja paziņojuma un rēķina saņemšanas dienas maksā Pasūtītājam līgumsodu 10 % (desmit procentu) apmērā no Līguma 5.1. punktā noteiktās līgumcenas (izņemot Līguma 10.9.6., 10.9.7. apakšpunktā un 10.10. punktā minēto gadījumu);
10.11.2. 10 (desmit) darbdienu laikā pēc paziņojuma saņemšanas dienas iesniedz Pasūtītājam Līguma 5.7. punktā minēto aktu par Izpildītāja faktiski veiktajiem Darbiem un atbildīgā būvuzrauga sagatavotu, parakstītu pārskatu par būvuzraudzības plāna izpildi; 
10.11.3. 10 (desmit) darbdienu laikā pēc attiecīgā Pasūtītāja paziņojuma un rēķina saņemšanas dienas atlīdzina Pasūtītājam visus zaudējumus, kas Pasūtītājam radušies Līguma izbeigšanas rezultātā (izņemot Līguma 10.9.6., 10.9.7. un 10.10. punktā minēto gadījumu); 
10.12. Neviena no Pusēm neatbild par Līgumā noteikto saistību neizpildīšanu, ja tas noticis tādu apstākļu dēļ, ko nav bijis iespējams paredzēt un novērst, t.i., nepārvaramas varas apstākļu rezultātā, piemēram, ugunsgrēks, dabas katastrofas, sociālie konflikti, kara darbība, valsts varas un pārvaldes institūciju darbība, kā arī jaunu normatīvo aktu ieviešana, kas ierobežo vai aizliedz Līgumā paredzēto darbību. Par nepārvaramas varas apstākļiem nav uzskatāma vispārēja cenu celšanās, tai skaitā degvielas, elektroenerģijas, gāzes u.c. resursu cenu paaugstināšanās, vispārēja inflācija valstī, valūtas kursu svārstības un citi biznesa riski,  kā arī iekārtu un materiālu piegādes kavējumi.
10.13. Pusei, kura atsaucas uz nepārvaramas varas apstākļu iestāšanos, 3 (trīs) darbdienu laikā rakstiski jāpaziņo otrai Pusei par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību. Šādā gadījumā Puses savstarpēji vienojas par Līgumā noteikto termiņu pagarināšanu vai Līguma izbeigšanu. 
10.14. Katra no Pusēm 3 (trīs) darbdienu laikā no dienas, kad izmaiņas stājušās spēkā, rakstiski informē otru Pusi par izmaiņām Līgumā norādītajos rekvizītos vai par Līguma 11.1. punktā norādīto pārstāvju maiņu. Norādītais rakstiskais paziņojums kļūst par neatņemamu Līguma sastāvdaļu, Pusēm neslēdzot atsevišķu vienošanos par grozījumiem Līgumā.
10.15. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.

11. [bookmark: _Toc421106375]Citi noteikumi
11.1. [bookmark: _Hlk173749583][bookmark: _Hlk171591069]Lai nodrošinātu Līguma izpildi, Puses nozīmē savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:
11.1.1. [bookmark: _Hlk173749608]Pasūtītāja pārstāvis: ________ _________, tālr. _________, e-pasts: ___________;
11.1.2. Izpildītāja pārstāvis: ________ _________, tālr. _________, e-pasts: ___________.
11.2. [bookmark: _Hlk173749616]Puses elektroniskajā saziņā un elektronisko dokumentu apritē primāri izmanto Pušu oficiālās elektroniskās adreses (e-adreses), izņemot Līgumā noteikto informācijas apriti starp Pušu kontaktpersonām.
11.3. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
11.4. Ja rodas pretrunas starp iepirkuma dokumentiem un Izpildītāja iesniegtā piedāvājuma dokumentiem, noteicošais ir iepirkuma dokumentos noteiktais.
11.5. [bookmark: _Hlk173749634]Ja kāds no Līguma noteikumiem nevar tikt izpildīts vai zaudē spēku, tad tas neietekmē citus Līguma noteikumus, ciktāl tie nav nesaraujami saistīti.
11.6. Pasūtītājs informē Izpildītāju par kārtību, kādā atbilstoši Trauksmes celšanas likumam Jūrmalas valstspilsētas pašvaldībā darbojas iekšējā trauksmes celšanas sistēma, un tā ir pieejama Pasūtītāja tīmekļa vietnē https://www.jurmala.lv/lv/trauksmes-celsana. 
11.7. Līgums ir sagatavots latviešu valodā elektroniska dokumenta veidā uz __ (_______) lapām un pielikumiem, parakstīts elektroniski ar drošu elektronisko parakstu.
11.8. Līgumam kā neatņemamas sastāvdaļas pievienoti šādi pielikumi:
1. pielikums – Tehniskās specifikācijas uz __ (_______) lapām;
2. pielikums – Tehniskais piedāvājums uz __ (_______) lapām;
2.1.pielikums – Apakšuzņēmēja apliecinājums uz __ (_______) lapām;
2.2.pielikums – Speciālista apliecinājums uz __ (_______) lapām;
3. pielikums – Finanšu piedāvājums uz __ (_______) lapām;

12. Pušu rekvizīti un paraksti
	Pasūtītājs:

	Izpildītājs:

	Jūrmalas valstspilsētas administrācija
Nod. maks. reģ. Nr. 90000056357
Adrese: Jomas iela 1/5, Jūrmala, LV-2015
Konta Nr.: LV27TREL980200805300B
Banka: Valsts kase
Kods: TRELLV22
Oficiālā elektroniskā adrese 
(e-adrese):_DEFAULT@90000056357
e-pasts: pasts@jurmala.lv 
	

	[bookmark: _Hlk173749853]
(paraksts*)
Vārds, uzvārds

	
(paraksts*)
Vārds, uzvārds



*Dokuments parakstīts ar drošu elektronisko parakstu un satur laika zīmogu

